இராமாமிர்த செயராமன்

இராமாமிர்த செயராமன் (Ramamirtha Jayaraman) (10 அக்டோபர் 1937 - 14 ஏப்ரல் 2019  ) என்பவர் இந்திய மரபியலாளர் ஆவார். இவர் பாக்டீரியாவில் குறிப்பாக எஸ்செரிச்சியா கோலியில் மேற்கொண்ட ஆய்வுகளுக்காக நன்கு அறியப்பட்டவர்.name="Brief Profile of the Awardee"> பாக்டீரியாவின் வரிவடிவாக்கத்தினைக் கட்டுப்படுத்துவது குறித்த இவரது ஆய்வுகள், இதில் துணைக் காரணிகளின் பங்களிப்பு மற்றும் ஆர்.என்.ஏ பாலிமரேசுடனான தொடர்புகளுக்குச் சான்றளிப்பதாக அறியப்படுகிறது. இவர் பேராசிரியராக மதுரை காமராஜர் பல்கலைக்கழகத்திலும்  விஞ்ஞானியாக டாடா அடிப்படை ஆராய்ச்சி நிறுவனத்திலும் பணியாற்றியுள்ளார். ஓய்வு பெற்ற பிறகு, மதுரை காமராசர் பல்கலைக்கழகத்தில் தகைசால் அறிவியலாளராகப் பணியாற்றினார்.  இவர் மூலக்கூறு மரபியலில் ஆய்வகக் கையேடு ஒன்றினையும் பல துண்டுப்பிரசுரங்களையும் ஆய்வுக் கட்டுரைகளையும் எழுதியுள்ளார். பப்மெட், மருத்துவ ஆவணங்களின் இணையத் தரவகத்தில் இவரது ஆய்வுகள் சுமார் 59 பட்டியலிடப்பட்டுள்ளது.  அறிவியல் ஆராய்ச்சிக்காக இந்திய அரசின் அறிவியல் மற்றும் தொழிலக ஆய்வு மன்றம், உயிரியல் அறிவியல் பிரிவில் 1982ஆம் ஆண்டில், மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசை விருதினை வழங்கியது.

செயராமன் 2019ஆம் ஆண்டு ஏப்ரல் 13ஆம் நாளன்று காலமானார்.M.Hussain Munavar and K.Dharmalingam. 2020. R. Jayaraman (1937–2019). Current Science, 118(3):488-489.

 மேற்கோள்கள் 

பகுப்பு:தமிழக அறிவியலாளர்கள்
பகுப்பு:2019 இறப்புகள்
பகுப்பு:1937 பிறப்புகள்
பகுப்பு:இந்திய உயிரியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்